laion/Wikipedia-Exotic huggingface dataset:
מוחמד אל-מהדי

מוחמד בן חסן אל-מהדי (בערבית: محمد بن الحسن المهدي) היה האימאם השיעי השנים-עשר אשר נעלם במאה ה-9. לפי אמונת הזרם העיקרי של השיעה, מוחמד אל-מהדי הוא המשיח שיגאל את העולם באחרית הימים. מוחמד בן חסן אל-עסכרי נולד ב-15 בחודש שעבאן בשנת 256 להג'רה (18 ביולי 870). נראה שאמו נרג'ס הייתה שפחה נובית, אך יש מקורות הטוענים כי הייתה צאצאית של הקיסר הביזנטי. מכיוון שחששו שהשלטונות העבאסיים העוינים יפגעו בבנו של האמאם ה-11, דבר הריונה של נרג'ס וגם לידת בנה הוסתרו מן הציבור. שנות ילדותו של מוחמד בן חסן אל-עסכרי עברו עליו במסתור, כשהוא מתחבא מאימת העבאסים. בשנת 874 (260 להג'רה), כשהיה בן חמש, נפטר אביו, ומוחמד הילד הפך לאמאם השנים-עשר, האחרון בשרשרת האמאמים. אז התחילה תקופת "ההיעלמות הקטנה" (אל-ע'יבה א-צע'רא) שלו, שנמשכה כשבעים שנה, עד שנת 940 (329 להג'רה). במהלך תקופה זו, היו לאמאם השנים-עשר אנשי קשר או מתווכים שקישרו בינו ובין הקהילה השיעית. בסוף תקופה זו קיבל המתווך האחרון מכתב מן האמאם השנים-עשר בו כתב כי מעתה והלאה, ועד סוף הימים, אף אחד לא יראה את האמאם הנעלם, לא יהיה מתווך שלו, ומי שמכריז על עצמו ככזה הוא מתחזה ונוכל. מנקודה זו נכנס האמאם השנים-עשר ל"היעלמות הגדולה" (אל-ע'יבה אל-כברא), הנמשכת מאז ועד אחרית הימים. בבוא העת, יופיע האמאם הנעלם ממקום מושבו הנסתר ויגאל את המוסלמים ויושיע אותם. מועד חזרתו של האמאם הנעלם אינו ידוע, ואף אסור לנסות ולנחשו. למרות זאת, הספרות השיעית משופעת בתיאורים על האותות המלווים את חזרתו: תחילה ישררו רוע ועריצות בכל מקום, הבערות תגבר על החכמה והידע והאנשים יכפרו באל. אויבו הגדול של האמאם הנעלם הוא א-סופיאני, שיוביל צבא מתנגדים. תישמע קריאה גדולה משמיים, שתזעזע את העולם כולו. האמאם המהדי יעמוד בראש צבאות המוסלמים הנאמנים כנגד המתנגדים ויכניע אותם. אל המהדי יתלוו אז כמה דמויות מופת מראשית האסלאם שיחזרו לחיים. ניצחון המהדי ישליט את דת האמת ברחבי העולם. האמאם הנעלם (או: האמאם הנסתר) (غائب) אל-קאאם (القائم) - העומד (לבוא), הקם (לתחייה) אל-מהדי (المهدي) - המודרך (על ידי אללה) צאחב א-זמאן (صاحب الزمان) - אדון הזמן חוג'ת אללה (حجة الله) - מופת אללה מדיה וקבצים בנושא מוחמד אל-מהדי בוויקישיתוף מוחמד אל-מהדי, באתר אנציקלופדיה בריטניקה (באנגלית) J. M. Hussain, The Occultation of the Twelfth Imam: A Historical Background, London, 1981, chap. 4-7. אבן באבוויה, כמאל א-דין, חלק 2, פרק 45, עמ' 516, מס' 44. M. A. Amir-Moezzi, “Contribution à la typologie des rencontres avec l’imam caché (Aspects de l’imamologie duodécimaine II),” Journal Asiatique 284, 1996, pp. 122-123. M. A. Amir-Moezzi, “Eschatology in Imami Shiʾism,” in EIr. VIII, 1998, pp. 575-581.
תפר כנפת הלסת התחתונה

תֶּפֶר כַּנְפַת הַלֶּסֶת הַתַּחְתּוֹנָה (באנגלית: Pterygomandibular raphe) הוא תפר (Raphe) ורצועה המחברים בין קצו של אונקל הכנפה (Pterygoid hamulus) לבין צידה הפנימי של הלסת התחתונה בקו הטוחנות ועצם הלשון. הוא נוצר מאיחודם של שריר סוגר הלוע העליון ושריר המחצצר. מדיה וקבצים בנושא תפר כנפת הלסת התחתונה בוויקישיתוף Aaron Rayan, Pterygomandibular raphe | Radiology Reference Article | Radiopaedia.org, Radiopaedia (באנגלית) Pterygomandibular raphe (anatomy) - General Practice Notebook, www.gpnotebook.co.uk ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
פרימורץ סנקט פטרבורג (רוגבי)

מועדון הרוגבי "פרימורץ" סנקט פטרבורג (ברוסית: Регбийный клуб «Приморец» Санкт-Петербург) הוא מועדון רוגבי מקצועני מהעיר סנקט פטרבורג. נוסד לראשונה בשנת 1974 בשם "פרימורץ". מתמודד באליפות רוסיה ברוגבי. בשנת 2019 אומנם הוחלט לארגן את המועדון מחדש כמועדון רוגבי של זניט בחסות תאגיד גזפרום נפט, אך היוזמה טרם יושמה בפועל ובסופו של דבר המועדון אורגן כמועדון רוגבי שביעיות. מועדון הרוגבי נוסד לראשונה בשנת 1974 בשם "פרימורץ" («Приморец») והתמודד באליפות ברית המועצות ברוגבי ובגביע הלאומי ברוגבי. בשנת 1977 המועדון העפיל לגמר הגביע הסובייטי ומחלקת הנוער שלו באותה שנה סיימה במקום השני באליפות הנוער. המועדון פורק בהמשך והוקם מחדש בשנת 2011. בקיץ 2019 הוחלט לארגן מחדש את המועדון בשם "זניט סנקט פטרבורג" בחסות מועדון הכדורגל "זניט" וחברת גזפרום, במהלך שזכה לתמיכת פדרציית הרוגבי הרוסית, אך טרם יושם ובאותה שנה המועדון אורגן מחדש ובעונת 2020 מתמודד בליגת הרוגבי הפדרלית. פרימורץ, ברשת החברתית VK פרימורץ, ברשת החברתית אקס (טוויטר) В Санкт-Петербурге создадут регбийный клуб «Зенит» На базе регбийного клуба «Приморец» будет создана команда «Зенит» Артемьев: регбийный клуб "Зенит" сформирован на базе "Приморца", но нуждается в поддержке В Санкт-Петербурге появится регбийный клуб «Зенит» ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Press

"Press" (בעברית: עיתונות) הוא סינגל שהוקלט על ידי הזמרת-יוצרת האמריקאית קארדי בי. השיר יצא לאור ב-31 במאי 2019, כסינגל שלא מתוך אלבום, על ידי חברת התקליטים אטלנטיק רקורדס. במקור, תוכנן השיר להיכלל באלבום הבכורה של קארדי בי, Invasion of Privacy. במהלך 2018, הכריזה קארדי בי באינסטגרם שלה כי היא עתידה להוציא שיר בשם "Money". השיר יצא לבסוף באוקטובר של אותה השנה, ומאוחר יותר, בשנת 2019, הודיעה כי היא צריכה להוציא את השיר הזה וכי את עטיפתו תפרסם ב-31 במאי 2019. כמו כן, היא פרסמה הצצות של השיר ברשתות החברתיות. טרם יצא הווידאו קליפ של השיר, העלתה קארדי בי ב-31 במאי 2019, את האודיו הרשמי של השיר לערוץ היוטיוב שלה. באודיו מופיעה עטיפתו של הסינגל. האודיו צבר כ38 מיליון האזנות נכון ליוני 2024. קליפ השיר יצא לאור ב-27 ביוני 2019, ונכון ליוני 2024 צבר למעלה מ-116 מיליון צפיות. מידע על היצירה "Press" באתר מיוזיק בריינז מידע על הסינגל "Press" באתר מיוזיק בריינז מילות השיר "Press" באתר Genius סרטון השיר "Press" באתר יוטיוב Atlantic Records Official Website, Atlantic Records Official Website (באנגלית) Madeline Roth, Cardi B Puts The 'Press' On Blast With Her Bloodthirsty New Song, MTV News (באנגלית) iamcardib, PRESS SINGLE AND OFFICIAL COVER ART DROPS THIS FRIDAY 5/31pic.twitter.com/UMyASZirjD, @iamcardib, ‏2019T17:46 (באנגלית) MOSTHATEDCARDI on Instagram: “PRESS SINGLE AND OFFICIAL ART WORK DROPS THIS WEEK ON 5/31 !!!”, Instagram (באנגלית) Cardi B (2019-05-30), Cardi B - Press (Official Audio), נבדק ב-2019-05-31 Cardi B (2019-06-26), Cardi B - Press [Official Music Video], נבדק ב-2019-06-27 Gold & Platinum, RIAA (באנגלית)
Heroes (We Could Be)

Heroes (We Could Be) (בעברית: גיבורים (יכולנו להיות)) הוא סינגל שהוקלט על ידי הזמרת-יוצרת השוודית טובה לו, ביחד עם הדיג'יי אלסו, מתוך אלבומו, Forever. השיר יצא לאור ב-25 באוגוסט 2014, כסינגל הרביעי מתוך האלבום Forever. השיר הגיע למקום השישי במצעד הסינגלים הבריטי, וה-31 במצעד הבילבורד הוט 100. השיר נכתב על ידי אלסו, טובה לו, בריאן אינו ודייוויד בואי והופק על ידי אלסו. איגוד תעשיית ההקלטות האמריקאי העניק לשיר את תואר הפלטינה על סך מכירות של כמיליון עותקים בארצות הברית בלבד. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. הווידאו קליפ המלא של השיר הועלה לראשונה לערוץ היוטיוב של אלסו ב-10 באוקטובר 2014, כמה שבועות לאחר צאתו כסינגל. לאורכו של הקליפ ניתן לראות את טובה לו רוקדת לצלילי השיר, תוך שניתן לראות סצנות בהן מופיע אלסו. נכון למאי 2019, מונה הצפיות של הקליפ עומד על כ-190 מיליון צפיות. מידע על היצירה "Heroes (We Could Be)" באתר מיוזיק בריינז מידע על הסינגל "Heroes (We Could Be)" באתר מיוזיק בריינז סרטון השיר "Heroes (We Could Be)" באתר יוטיוב Tear The Roof Up | Alesso, Qobuz (בצרפתית) Official Singles Chart Top 100 | Official Charts Company, www.officialcharts.com (באנגלית) Alesso Chart History, Billboard Alesso (Ft. Tove Lo) – Heroes (We Could Be) (באנגלית), נבדק ב-2019-05-30 Gold & Platinum, RIAA (באנגלית) Heroes (we could be), נבדק ב-2019-05-30 AlessoOfficialVEVO (2014-10-10), Alesso - Heroes (We Could Be) (Official Music Video) ft. Tove Lo, נבדק ב-2019-05-30 ARIA Charts - Accreditations - 2006 Albums, www.aria.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) www.bpi.co.uk Goud/Platina, nvpi.nl Gold/Platinum, Music Canada (באנגלית) (ארכיון) Wayback Machine, web.archive.org, ‏2011-06-16
Dumb Blonde

"Dumb Blonde" (בעברית: "בלונדינית טיפשה") הוא סינגל שהוקלט על ידי הזמרת-יוצרת הקנדית אבריל לאבין, ביחד עם הראפרית הטרינידדית ניקי מינאז', מתוך האלבום, Head Above Water. השיר יצא לאור ב-12 בפברואר 2019, כסינגל השלישי מתוך האלבום. עם יציאתו נכנס השיר אל המקום ה-24 במצעד שירי הפופ הדיגיטליים של בילבורד. השיר נכתב על ידי אבריל לאבין, ניקי מיאנז', מיץ' אלן ובוני מקי והופק על ידי אלן, מקיקי, כריס בייספורד וסקוט רובינסון. השיר הוא שיר בסגנון הפופ פאנק, המשלב בתוכו גם את סגנון הפאוור פופ, וההיפ הופ. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. בסיקור של השיר, נכתב שמינאז' היא "העמיתה המושלמת" לסינגל, שמהווה "המנון העצמה עצמית שעובד לאנשים עם כל צבע שיער". טרם יצא הווידאו קליפ המלא של השיר, העלתה אבריל לאבין לערוץ היוטיוב שלה ב-12 בפברואר 2019, את סרטון המילים הרשמי של השיר. כמו כן, סרטון המילים הועלה לערוצה בסמוך לצאתו של השיר כסינגל. נכון לאפריל 2020, מונה הצפיות של הקליפ עומד על כ-20 מיליון צפיות. מידע על הסינגל "Dumb Blonde" באתר מיוזיק בריינז סרטון השיר "Dumb Blonde" באתר יוטיוב AvrilLavigneVEVO (2019-02-15), Avril Lavigne “Dumb Blonde” (Live from Honda Stage at Henson Recording Studios), נבדק ב-2019-05-30 Anonymous, Pop Digital Song Sales, Billboard, ‏2019-02-25 Avril Lavigne (Ft. Nicki Minaj) – Dumb Blonde (באנגלית), נבדק ב-2019-05-30 Punknews.org, Avril Lavigne - Head Above Water, www.punknews.org (באנגלית) Avril Lavigne Teams Up with Nicki Minaj for Punk Pop Banger "Dumb Blonde", exclaim.ca (באנגלית) Brittany Spanos, Brittany Spanos, Hear Avril Lavigne, Nicki Minaj Prove Haters Wrong on ‘Dumb Blonde’, Rolling Stone, ‏2019-02-12 (באנגלית) Dumb Blonde (feat. Nicki Minaj), נבדק ב-2019-05-30 Avril Lavigne And Nicki Minaj’s ‘Dumb Blonde’ Is The Collaboration We Didn’t Know We Wanted, מתוך אתר much.com Avril Lavigne (2019-02-12), Avril Lavigne feat. Nicki Minaj - Dumb Blonde (Lyric Video), נבדק ב-2019-05-30 Avril Lavigne (2019-02-12), Avril Lavigne feat. Nicki Minaj - Dumb Blonde (Lyric Video), נבדק ב-2019-05-30
אווז האנדים

אווז האנדים (שם מדעי: Neochen melanoptera) הוא מין של ברווז בינוני ממשפחת הברווזיים. הוא מצוי בטבע באמריקה הדרומית במורדות הרי האנדים ומכאן שמו. בעבר שייכו אותו לסוג ברווז צדפות אך כיום הוא משויך לסוג נאוצ'ן לצד אווז אורינוקו. אווז זה מגיע לאורך 75-80 ס"מ ולמשקל 2.7-3.5 ק"ג. אין הרבה הבדלים בין הזכרים והנקבות, אף שהנקבות יותר קטנות. האווז בעל נוצות לבנות, פלג גוף תחתון שחור וקצות כנפיים וזנב שחורים. הצוואר בינוני והראש קטן עם מקור קצר וורוד. הרגליים ארוכות ואדומות. במראהו הוא מזכיר מאוד אווז אמיתי או ברבור, אך שייך לתת-משפחה ברווזי צדפות. האווז שוכן במדרונות האנדים עד לגובה 3,000 מטר מפרו לארגנטינה וצ'ילה. הוא מצוי רוב הזמן בביצות ואגמים רדודים בגובה רב. האווזים חיים בזוגות או משפחות קטנות המורכבות מזכרים ונקבות. זוג הורים יגוננו בתוקפנות על שטחם, בעיקר בעונת הרבייה. הם מקננים בסמוך למים ומטילים 5-10 ביצים הבוקעות כעבור 30 יום. שני ההורים מטפלים באפרוחים. כמו מרבית האווזים האווז ניזון בעיקר מעשבים, צמחי מים וחרקים שנמצאים סביבו. מדיה וקבצים בנושא אווז האנדים בוויקישיתוף אווז האנדים, באתר ITIS (באנגלית) אווז האנדים, באתר NCBI (באנגלית) אווז האנדים, באתר האנציקלופדיה של החיים (באנגלית) אווז האנדים, באתר GBIF (באנגלית) אווז האנדים באתר הרשימה האדומה של IUCN
רכס האגיי

רכס האגיי (באנגלית: Hagey Ridge) הוא רכס גבוה מכוסה שלג, המהווה את הקצה המזרחי של רמת מקדולנד, בחוף ארץ מרי בירד שבאנטארקטיקה. הרכס משתרע בין צוקי ביורנרט וקרחון ג'ונסון. גובהו הממוצע של הרכס 564 מטרים מעל פני הים. הרכס צולם לראשונה ממטוס של השירות האנטארקטי האמריקאי בדצמבר 1940. הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1966–1959. שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שמו של סגן דונלד וו. האגיי (Donald W. Hagey), מצי ארצות הברית, שהיה מפקד תחנת בירד בשנת 1969. רכס האגיי באתר הסקר הגאולוגי של ארצות הברית רכס האגיי(הקישור אינו פעיל) באתר הגאזט האנטארקטי של ממשלת אוסטרליה רכס האגיי באתר הגאזט האנטארקטי המשווה SCAR של ממשלת אוסטרליה תצלום לוויין של אזור רכס האגיי מפת אזור רכס האגיי מידע גאוגרפי והיסטורי מידע גאוגרפי
ראש מוריס (אנטארקטיקה)

ראש מוריס או כף מוריס (באנגלית: Morris Head) הוא רכס ולשון יבשה המכוסים קרח, בקצה של רכס האגיי בקצה הצפון מזרחי של רמת מקדולנד, לחוף ארץ מרי בירד שבאנטארקטיקה. לשון היבשה צולמה מהאוויר על ידי טיסה של השירות האנטארקטי של ארצות הברית ב-18 בדצמבר 1940. האזור מופה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1965–1959. שמה של לשון היבשה ניתן לה על ידי הוועדה המייעצת לשמות אנטארקטיים. לשון היבשה נקראת על שמו של לויד מוריס (Lloyd Morris) מצי ארצות הברית, הוא נקרא על ידי הוועדה המייעצת על שמות אנטארקטיקה, שהיה סמל בכיר וחבר צוות הבטיטרמוגרף בספינת צי ארצות הברית גליישר (Glacier), אשר חקרה את החוף בעונת המחקר 1962–1961. ראש מוריס באתר הסקר הגאולוגי של ארצות הברית ראש מוריס(הקישור אינו פעיל) באתר הגאזט האנטארקטי של ממשלת אוסטרליה ראש מוריס באתר הגאזט האנטארקטי המשווה SCAR של ממשלת אוסטרליה תצלום לוויין של אזור ראש מוריס מפת אזור ראש מוריס מידע גאוגרפי והיסטורי
ראש מוריס

האם התכוונתם ל... אנטארקטיקה ראש מוריס (אנטארקטיקה) – לשון יבשה בקצה של רכס האגיי בקצה הצפון מזרחי של רמת מקדולנד, לחוף ארץ מרי בירד שבאנטארקטיקה אירלנד ראש מוריס (אירלנד) – לשון יבשה במחוז קורק בפרובינציית מנסטר שבאירלנד
אילנה (שיר)

אילנה (ידוע גם בשם "הו, אילנה") הוא פזמון שכתב, הלחין וביצע אביב גפן. השיר יצא לאור בשנת 1993. השיר נכתב על ידי גפן בהשראת השיר "הו יוקו" שכתב ג'ון לנון לזוגתו יוקו אונו. את השיר כתב אביב גפן לחברתו, אילנה ברקוביץ', ולימים גם אשתו וגרושתו. השיר, שפורסם כשהיה בן 20, נכתב כשיר אהבה אליה. הוא נכלל באלבומו השני של גפן "עכשיו מעונן". השיר מורכב מבית אחד בלבד, וללא פזמון חוזר, כאשר הבית הראשון מושר פעמיים. בשנים שלאחר גירושיו מברקוביץ' סירב גפן לבצע את השיר בהופעותיו, אך בעשור השני של המאה ה-21 שב לבצע אותו, וכך למשל שר אותו במופע לציון עשרים שנה ליציאת האלבום "עכשיו מעונן". ב-2024 במהלך פסטיבל נשף רוק ה-12 שרו את השיר דילן גפן, בנו של גפן והילל גזית בנה של ברקוביץ מול קהל של 60,000 איש בפארק הירקון. סרטון השיר "אילנה" באתר יוטיוב מילות השיר "אילנה" באתר שירונט הו, אילנה, באתר ynet, 2 באוגוסט 2001 מרב יודילוביץ', הו אילנה או לא?, באתר ynet, 26 במאי 2003 לפני פסח, בא אביב: אביב גפן בהופעה, באתר ynet, 29 במרץ 2012 Roni Vadnai, דילן גפן והלל גזית ביצעו את "הו אילנה" וה"נשף רוק" שבר שיאים של אהבה, באתר דילן גפן והלל גזית ביצעו את "הו אילנה" וה"נשף רוק" שבר שיאים | מגזין את, ‏2024-05-30
משחקי מדינות אירופה הקטנות (2019)

משחקי מדינות אירופה הקטנות בשנת 2019 הם הפעם ה-18 בה התקיימו המשחקים. התחרויות נערכו בין בתאריכים 27 במאי עד 1 ביוני 2019 בבודווה, מונטנגרו. בתחרויות לקחו חלק 846 ספורטאים מתשעש מדינות. לוקסמבורג ניצחה את המשחקים כשזכתה ב-69 מדליות, מהן 26 מדליות מזהב. בתחרויות לקחו חלק 846 ספורטאים שהתחרו ב-11 ענפי ספורט שונים. בתחרות התקיימו משחקים כ-11 ענפי ספורט: אתלטיקה ספורט כדורעף חופים רכיבה על אופניים התעמלות ג'ודו ירי ספורטיבי שחייה תחרותית טניס שולחן טניס כדורעף גברים לוקסמבורג רפאל סטאקיוטי - זכה בשש מדליות זהב אישיות: שלוש מדליות זהב בשחיית גב במקצים ל-50 מטר, 100 מטר ו-200 מטר, מדליה במקצה ל-100 מטר פרפר ושתי מדליות בסגון מעורב (200 מטר ו-400 מטר). בנוסף, זכה בשתי מדליות זהב קבוצתיות (4x100 מטר חופשי ו-4x200 מטר חופשי) וממדליית כסף (4x400 מטר חופשי) לוקסמבורג פיט ברנדנבורגר - זכה בארבע מדליות אישיות: שלוש מדליות זהב בשחייה בסגנון חופשי במקצים ל-200 מטר, 400 מטר ו-1,500 מטר. בשני המקצים האחרונים קבע שיא משחקים חדש. מדליית ארד במקצה ל-100 מטרים בסגנון חופשי. בנוסף, זכה בשתי מדליות זהב קבוצתיות (4x100 מטר חופשי ו-4x200 מטר חופשי) וממדליית כסף (4x400 מטר חופשי) איסלנד אנטון סביין מק'קי - זכה בשלוש מדליות זהב בשחיית חזה במקצים ל-50 מטר, 100 מטר ו-200 מטר. בשלושתש המקצים קבע שיא משחקים חדש. נשים ליכטנשטיין יוליה האסלר - זכתה בשש מדליות זהב: 3 מדליות בסגנון חופשי (200 מטר, 400 מטר, 800 מטר), 2 מדליות בסגנון פרפר (100 מטר, 200 מטר) ומדליה -400 מטר מעורב. מונקו קסנדרה פטיט - זכתה בשש מדליות אישיות: ארבע מזהב (50 ו-100 מטר חופשי, 50 מטר חזה ו-200 מטר מעורב) ושתי מדליית ארד (200 מטר חופשי, 100 מטר פרפר). בנוסף זכתה בשתי מדליות קבוצתיות: מדליית זהב ב-4x100 מטר חופשי ומדליית כסף ב-4x200 מטר חופשי. אתר האינטרנט הרשמי של משחקי מדינות אירופה הקטנות
יאקוב ז'ילינסקי

יעקב גריגוריביץ 'ז'ילינסקי (ברוסית: Я́ков Григо́рьевич Жили́нский;‏ 27 במרץ 1853–1918) היה גנרל פרשים רוסי ממוצא פולני, ראש המטה של הצבא הרוסי הקיסרי מ-2 בפברואר 1911 עד ה-4 במרץ 1914. הוא נחשב לאחד האחראים העיקריים של כישלון המערכה הפרוסית במזרח בשלבים המוקדמים של מלחמת העולם הראשונה. ז'ילינסקי נולד ב-15 במרץ 1853 במיכאילוב שבמחוז ריאזאן. משפחתו הייתה משפחת אצולה ממחוז סמולנסק, והוא נולד לקולונל גריגורי ז'ילינסקי ויקטרינה פטרובנה (לבית מורומצבה). בגיל צעיר הוא למד בגימנסיה קריימן במוסקבה. הוא הצטרף לשירות פעיל כצוער ברגימנט ההוסארים סומי, ובשנת 1876, הוא סיים את מכללת חיל הפרשים והוצב לרגימנט משמר הפרשים של המשמר הקיסרי כנגן קורנית. הוא נחשב לאחד הרוכבים הטובים ביותר בבית הספר והיה אחראי על אימונים של הרגימנט. בשנת 1883 הוא סיים את לימודיו באקדמיה של ניקולאייב. בשל הצלחתו הרבה, הוא הועלה לדרגת קפיטן. לאחר ששימש כעוזר בכיר במטה דיוויזיית הגרנדירים ה-1, שירת ב-14 בפברואר 1894 בוועדה המדעית הצבאית של המטה הכללי, ארגון מודיעין צבאי שהיה אחראי על חקר המדינות הזרות. במהלך מלחמת ארצות הברית–ספרד היה ז'ילינסקי משקיף צבאי רוסי עם הצבא הספרדי בקובה. עם שובו פרסם ספר על המלחמה, אשר ניתח את הסיבות לתבוסתה של ספרד. ב-1899 שימש ז'ילינסקי כחבר המשלחת הרוסית בוועידת אמנות האג. הוא מונה למפקד רגימנט הדרגונים ה-52 באוגוסט 1899, ובשנת 1900 הועלה לדרגת גנרל-מיור ומונה לראש אגף האספקה של הצבא. במהלך מלחמת רוסיה–יפן היה ז'ילינסקי ראש המטה של המשנה למלך במזרח הרחוק, האדמירל יבגני אלכסייב, עד שאלכסייב פוטר באוקטובר 1904. הוא נשאר באזור הלחימה כדי לשרת את שר המלחמה, אלכסיי קורופטקין עד סוף הסכסוך. ב-27 בינואר 1906 הוא מונה למפקד דיוויזיית הפרשים ה-14 בפולין, וב-7 ביולי 1907 מונה למפקד הקורפוס ה-10. ב-18 באפריל 1910 מונה ז'ילינסקי למפקד מחוז ורשה והמושל הכללי של ורשה. ז'ילינסקי שירת מה-22 בפברואר 1911 עד ה-4 במרץ 1914 כהמטה הכללי של צבא האימפריה הרוסית. בתחילת מלחמת העולם הראשונה הוא קיבל את הפיקוד על החזית הצפון-מערבית. החזית הצפון-מערבית כללה את הארמיות הראשונה והשנייה בפיקודם של גנרל פאול פון רננקמפף וגנרל אלכסנדר סמסונוב . לאחר מבצע "פרוסיה המזרחית" שנכשל, וההפסדים בקרב טננברג ובקרב הראשון על האגמים המזוריים, הוא הודח מהפיקוד על אף ניסיונותיו להאשים את רננקמפף על הפיאסקו. ז'ילינסקי נשלח כנציג צבאי לצרפת בשנים 1915-1916 וחזר לרוסיה בסתיו 1916. ב-19 בספטמבר 1917 הוא פרש מהצבא. לאחר מהפכת אוקטובר, הוא ניסה להימלט מרוסיה, אך נהרג בדרום רוסיה בנסיבות בלתי-מוגדרות. מדיה וקבצים בנושא יאקוב ז'ילינסקי בוויקישיתוף Loscher. Page 624 Kowner, Historical Dictionary of the Russo-Japanese War First World War.com
צפעון קופץ מרכז-אמריקאי

צפעון קופץ מרכז-אמריקאי (שם מדעי: Atropoides mexicanus) הוא מין נחש ארסי החי ביערות הגשם של מקסיקו ומרכז אמריקה. הצפעון הקופץ דומה במראהו לעכסן קטן ממדים ואורכו 50–70 ס"מ בממוצע אך הפרטים הגדולים ביותר הגיעו לאורך 98 ס"מ. צבעו חום כהה מעט אדמדם עד שחור והוא מכוסה ברצועות רחבות שחורות. הראש מעוגל בצורתו, בעל פס שחור לאורך העיניים ואזור לסתות צהוב-בהיר. הראש רחב כדי לאפשר לצינורות הארס למלא את שטחם. הלסת יכולה לנוע קדימה כדי להפנות את ניבי הארס לתקיפה. תפוצת הנחש היא ממקסיקו (בעיקר בטבסקו ובצ'יאפס) ודרומה עד לקוסטה ריקה ולתעלת פנמה בפנמה. הנחש חי בעיקר בג'ונגלים ובאזורים לחים בקרבת מים. הוא חי באזורים נמוכים יחסית. הנחש יוצא לצוד בלילה וממתין במארב לטרף בעל דם חם כמו עכברים, מכרסמים דומים, דו-חיים וזוחלים אחרים. הוא מכה במהירות בטרף ומחכה שימות. ארס נחש זה מורכב מסוגים רבים של נוירוטוקסינים הפועלים יחדיו ופועלים בעיקר להפחתת קרישת הדם ויצירת דימום פנימי חזק. לבני אדם הוא יכול לגרום סחרחורת, כאב, נפיחות, בצקת, נמק, הקאות ודימומים. אנשים הסובלים מאלרגיות יכולים להיפגע יותר קשה. אמונה עממית של חבישת גבס על האזור המוכש לא באמת עוזרת ויכולה אף להחמיר את ההכשה. עם זאת לא ברור כמה אנשים מתים ממנו כל שנה, כשרבים לא מדווחים בזמן. מדיה וקבצים בנושא צפעון קופץ מרכז-אמריקאי בוויקישיתוף צפעון קופץ מרכז-אמריקאי, באתר ITIS (באנגלית) צפעון קופץ מרכז-אמריקאי, באתר NCBI (באנגלית) צפעון קופץ מרכז-אמריקאי, באתר האנציקלופדיה של החיים (באנגלית) צפעון קופץ מרכז-אמריקאי, באתר GBIF (באנגלית) צפעון קופץ מרכז-אמריקאי באתר הרשימה האדומה של IUCN
מיילס ברידג'ס

מיילס עמנואל ברידג'ס (באנגלית: Miles Emmanuel Bridges; נולד ב-21 במרץ 1998) הוא כדורסלן אמריקאי, המשחק בעמדות הסמול פורוורד והפאוור פורוורד בקבוצת שארלוט הורנטס מליגת ה-NBA. מיילס נולד ב-21 במרץ 1998 לסינתיה וריימונד ברידג'ס. אביו, שהיה גם הוא כדורסלן בתיכונים, אימן אותו ואת בן דודו מיקל בכדורסל כבר בגיל שנתיים. ב-21 ביוני 2018 נבחר ברידג'ס בבחירה ה-12 של דראפט ה-NBA‏ 2018 על ידי קבוצת לוס אנג'לס קליפרס, והועבר מידית לשארלוט הורנטס. ב-2 ביולי 2018 חתם באופן רשמי על חוזה בשארלוט. ברידג'ס השתתף בתחרות ההטבעות של ה-NBA בשנת 2019. ב-29 ביוני 2022, נעצר ברידג'ס על ידי משטרת לוס אנג'לס בחשד לאלימות במשפחה, לאחר תקרית בה אשתו ואם ילדיו פונתה למיון וסבלה מסימני חניקה, זעזוע מוח, חבלה בצלעות ופגיעה בצוואר. ברידג'ס שוחרר בערבות תמורת 130,000 דולר. ב-19 ביולי הוגש נגדו כתב אישום בגין תקיפה והתעללות בילדיו. מדיה וקבצים בנושא מיילס ברידג'ס בוויקישיתוף מיילס ברידג'ס, ברשת החברתית אקס (טוויטר) מיילס ברידג'ס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אשתו של מיילס ברידג'ס חשפה תמונות שלה פגועה: "הילדים ראו הכול", באתר וואלה, 1 ביולי 2022 Gregory Yee Gregory Yee is a reporter for the Los Angeles Times Before joining the newsroom in 2021, He Spent Five Years Covering Criminal Justice, breaking news for the Post, Courier in Charleston, S. C. He is a native Southern Californian, NBA forward Miles Bridges reportedly arrested in L.A. on suspicion of domestic violence, Los Angeles Times, ‏2022-06-30 (באנגלית אמריקאית) הוגש כתב אישום נגד מיילס ברידג'ס באשמת תקיפה, באתר ynet, 20 ביולי 2022 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
סולאריס

האם התכוונתם ל... סולאריס (מערכת הפעלה) – מערכת ההפעלה Sun Solaris סולאריס (חברה) (Solaris Bus & Coach S.A) – חברה פולנית לייצור אוטובוסים סולאריס (ספר) – ספר מדע בדיוני שנכתב על ידי סטניסלב לם סולאריס (סרט אמריקאי) – סרט קולנוע אמריקאי, המבוסס על הספר "סולאריס" סולאריס (סרט רוסי) – סרט קולנוע רוסי, המבוסס על הספר "סולאריס" סולארי
נתן אודווה

נתן אודווה (באנגלית: Nathan Oduwa; ב-5 במרץ 1996) הוא כדורגלן ניגרי המשחק בעמדת הקיצוני בצ'אונגג'ו. אודווה התחיל את הקריירה שלו בקבוצת הנוער של טוטנהאם הוטספר. ב-2 בפברואר 2015 אודווה הושאל ללוטון טאון מהפוטבול ליג השנייה. 5 ימים לאחר מכן, ערך את הופעת הבכורה שלו בתיקו 1-1 נגד אוקספורד יונייטד. ב-13 באוגוסט 2015 סוכמה השאלתם של אודווה ודומיניק בול לגלאזגו ריינג'רס עד לסיום העונה, אך ב-17 בינואר 2016 הוא חזר לטוטנהאם. ב-26 בפברואר 2016 אודווה הושאל לקולצ'סטר יונייטד לחודש. ב-31 באוגוסט 2016 הושאל לפיטרבורו יונייטד עד לאמצע העונה. ב-14 בפברואר 2017 שוחרר מטוטנהאם וחתם לשלוש שנים באולימפיה ליובליאנה מליגת העל הסלובנית. ב-25 בפברואר ערך את הופעת הבכורה שלו בקבוצה בהפסד 1-0 למריבור. ב-22 ביולי 2018 שוחרר מהמועדון. ב-28 בספטמבר 2018 אודווה חתם בויילה מליגת העל הדנית לשלוש שנים. ב-17 בדצמבר עזב את המועדון. ב-30 בינואר 2019 אודווה חתם בהפועל חדרה מליגת העל. ב-12 במרץ 2020, אודווה חתם בדאנדוק מליגת העל האירית. בינואר 2022 אודווה חתם בקשלה מליגת העל האזרית ובסיום עונה חתם בטוראן טובוז. בצעירותו, אודווה שיחק בכל נבחרות הנוער של אנגליה עד לנבחרת הנוער. בשנת 2016 החליט לייצג את ניגריה ושיחק בנבחרת הצעירה שלה. אולימפיה ליובליאנה ליגת העל הסלובנית: 2017/2018 הגביע הסלובני: 2017/2018 נתן אודווה, ברשת החברתית אקס (טוויטר) נתן אודווה, באתר Transfermarkt נתן אודווה, באתר Soccerway נתן אודווה, באתר WorldFootball.net נתן אודווה, באתר FootballDatabase.eu אלון בן דוד, ‏המחליף של פלומין: אודווה חתם בהפועל חדרה, באתר ONE‏, 30 בינואר 2019